Diari Oficial de la Generalitat Valenciana


Sumari del DOGV 1324, del 13-06-1990 (1990/817840)

RESOLUCIÓ de 31 de maig de 1990, del Conseller d'Administració Pública, per la qual delega òrgans de la Generalitat Valenciana per a la facultat de contractació del personal laboral en determinats supòsits.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1324

Data del DOGV
:   13-06-1990

Secció del DOGV
:   ALTRES DISPOSICIONS

Número del document
:   1990/817840


Data del document
:   31-05-1990

Organisme emissor
:   Conselleria d'Administració Pública

Tipus de document
:   Resolució

Correcció d'errades

Anàlisi jurídica

Resolució de 31 de maig de 1990, del Conseller d'Administració Pública, per la qual delega en órgans de la Generalitat Valenciana la facultat de contractació del personal laboral en determinats supòsits.  
La Resolució del Conseller d'Administració Pública de 6 de setembre de 1989 delegava determinats òrgans de la Generalitat per a la facultat de formalitzar contractes de durada determinada en els supòsits indicats expressament la resolució esmentada. També l'article segon establia com a requisit indispensable per a la percepció de retribucions l'anotació en la Unitat de Registre de Personal i Llocs de Treball.  
Per altra part, l?Ordre conjunta de les Conselleries d'Economia i Hisenda i d'Administració Pública, de data 30 de maig de 1990, regula les substitucions per determinades baixes del personal, i l?Ordre de data 30 de maig de 1990, de la Conselleria d'Economia i Hisenda, regula els procediments que en nom dels principis de celeritat i eficàcia, permeten una major agilitació en el pagament de les retribucions del personal al servei de la Generalitat Valenciana.  
En aquest sentit, resulta convenient derogar la resolució esmentada abans i dictar-ne una nova que permeta donar una resposta única, evitant la tasca sempre complexa de superposar disposicions.  
En virtut de les facultats que em confereix la Llei 5/83, de Govern Valencià, dispose:  
Primer  
Podran realitzar-se contractes laborals de durada determinada en els supòsits següents:  
a) Per als casos de substitucions de personal laboral regulats en l?Ordre conjunta de les Conselleries d'Economia i Hisenda i d'Administració Pública, de data 30 de maig de 1990.  
b) Per atendre una acumulació de tasques.  
c) Per realitzar una obra o servei determinat.  
Segon  
Per a la facultat de formalització dels contractes indicats en l'apartat anterior són delegats:  
a) El Secretari General de la Presidència i els Secretaris Generals de les Conselleries d'Administració Pública; Economia i Hisenda; Obres Públiques, Urbanisme i Transports; Indústria, Comerç i Turisme; i Sanitat i Consum, respecte dels contractes que formalitzen en l?àmbit de les conselleries respectives.  
b) Els Secretaris Generals de les Conselleries d?agricultura i Pesca, i Treball i Seguretat Social, i el Director de Regim Econòmic i de Personal de la Conselleria de Cultura, Educació i Ciència, respecte dels contractes que es formalitzen en els serveis centrals respectius.  
c) Els Directors Territorials de les Conselleries d?agricultura i Pesca i de Cultura, Educació i Ciència respecte dels contractes que es formalitzen en el seu àmbit territorial.  
d) Els Directors Territorials i Caps d'Area dels Serveis Socials de la Conselleria de Treball i Seguretat Social respecte dels contractes que es formalitzen en l?àmbit competencial respectiu.  
Tercer  
Els contractes s'adaptaran a la modalitat regulada en l'article quart del Reial Decret 2104/84, de 21 de novembre, i s'hi farà constar expressament aquesta delegació, que s'entendrà subscrita per l'autoritat que l?ha conferida.  
Quart  
Una vegada formalitzats els contractes se'n remetrà una còpia a la Direcció General de la Funció Pública, únicament amb la finalitat que conste en la Unitat de Registre de Personal i Llocs de Treball.  
Amb aquesta finalitat, durant els dies 1 a 15 de cada mes les conselleries enviaran còpia dels contractes formalitzats durant el mes anterior, o si escau, comunicació de no haver-ne realitzat cap en el període esmentat.  
DISPOSICIO DEROGATORIA  
Queda derogada la Resolució del Conseller d'Administració Pública de data 6 de setembre de 1989 (DOGV 27 de setembre de 1989), per la qual hom delegava la contractació de personal laboral en determinats llocs.  
DISPOSICIO FINAL  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
València, 31 de maig de 1990. - El Conseller d'Administració Pública: Emérit Bono i Martínez.